שו"ת רשב"ץ (תשב"ץ)/חלק ג/שח
ענין שח:

עוד שאלת מבוי שיש לו שלשה כתלים ופרוץ ברביעית או יש לו ב' כתלים וצורת פתח הג' או עומד מרובה על הפרוץ בשלישי' אם יש ברוחב רביעית לחי או קורה אסור לטלטל בו ולהוציא מהחצרות למבוי בלא ערוב וכן החצרות שדרין שם בני אדם צריכין עירוב אפי' הם כלם ישראלים וכן בעיר שדלתותיה נעולות בלילה אפי' כלה ישראלים דינה ככרמלית וצריכין עירוב כמ"ש בירוש' ובר"ה אפי' כלם ישראלים ואין מותרין לטלטל בו אפי' ע"י עירוב אא"כ יש לה דלתות ונעולות ובעיר שכלה עכו"ם אם אין שם אלא ישראל אחד מותר לטלטל לפי שדירת עכו"ם אינה דירה ובישראל אחד דלא שכיחי לפי שחשודין על שפיכות דמים לא גזרו ובשני ישראלים דשכיחי גזרו כדי שלא ילמד ממעשיו כדאיתא בפ' הדר (ס"ב ע"א):